Potaras-Siparunis
Potaras-Siparunis (angl. Potaro-Siparuni) – vienas iš 10-ies Gajanos regionų. Yra šalies centrinėje dalyje, ribojasi su Brazilija. Didžioji dalis įeina į Guajana Esekiba regioną, į kurį pretenduoja Venesuela. Administracinis centras – Mahdija. Regionas vadinamas pagal pagrindines upes – Potarą ir Siparunį. Rytiniu pakraščiu teka Esekvibas. Regione yra vienas svarbiausių šalies objektų Kajeturo krioklys. Svarbiausios gyvenvietės: Mahija, Kangaruma, Orinduikas, Potaras, Saveretikas ir Tumatumaris.